Author: spano

Predkladacia správa 

Vláda Slovenskej republiky dňa 10. februára 2004 prerokovala zabezpečenie plnenia úloh z uznesenia Národnej rady SR č. 788/2004 k strednodobej koncepcii politiky pôdohospodárstva na roky 2004 až 2006 a prijala uznesenie vlády SR č. 129/2004, ktorým uložila ministrovi pôdohospodárstva zabezpečiť vyčlenenie finančných  prostriedkov  určených  v zákone o štátnom rozpočte na rok 2004 na podporu poľnohospodárstva na vyplatenie preddavkov, osobitne podnikateľským subjektom hospodáriacich v horších výrobných podmienkach, ako zálohu zo zdrojov Európskej únie,  spracovať metodiku na vyplatenie preddavkov v súlade s pravidlami Európskej únie pri poskytovaní podpory v  poľnohospodárstve v rámci princípov Spoločnej poľnohospodárskej politiky Európskej únie a   predložiť na rokovanie vlády informáciu o plnení bodov B.2 a B.3 tohto uznesenia s tým, že táto informácia bude  predložená na 22. schôdzu Národnej rady SR so začiatkom 2. marca 2004.
V platnej legislatíve EÚ existujú nariadenia, ktoré pojednávajú o financovaní Spoločnej poľnohospodárskej politiky a výkonu kontroly nad ním. V zmysle týchto nariadení (napr. Nariadenie Rady 1258/1999, alebo Nariadenie Komisie 1663/1995) musia byť orgány Spoločenstva uistené o tom, že členský štát vykonal všetky potrebné úkony, ktoré zabránia neoprávnenému vyplateniu finančných prostriedkov zo zdrojov ES, resp. zo zdrojov národných rozpočtov, ktoré podliehajú refundácii zo fondov EÚ. V prípade, že sú nie sú presvedčený, dochádza k vylúčeniu uvedených finančných prostriedkov z výdavkov Spoločenstva.
Takýto stav sa dotýka aj možnosti vyplatenia záloh v zmysle nariadenia EK 2199/2003, ktoré hovoria o možnosti vyplatenia zálohy v maximálnej výške 50% finančných prostriedkov. Zjednodušene možno povedať, že pre potreby vyplatenia možnej zálohy je potrebné uskutočniť všetky kroky, ktoré zabezpečia, že uvedená záloha je vyplatená oprávnene a nie je tu možnosť, že peniaze boli vyplatené neoprávnene. Rovnaký stav a situácia sa dotýka vyplácania finančných prostriedkov pre znevýhodnené oblasti. Ak vychádzame z predpisov Spoločenstva (nariadenia, rozhodnutia a smernice ES), je potrebné vykonať množstvo kontrol, či už administratívnych, alebo fyzických kontrol u potencionálnych beneficientov, nie je možné akékoľvek finančné prostriedky poskytnúť skôr, ako začiatkom septembra 2004.
  Z uvedeného dôvodu MP SR v snahe preklenúť uvedené obdobie do septembra 2004 navrhuje spôsob zabezpečenia prefinancovania poľnohospodárskych subjektov hospodáriacich v horších výrobných podmienkach prostredníctvom krátkodobých úverov poskytnutých Slovenskou záručnou a rozvojovou bankou.
^Navrhovaný ^materiál ^vzhľadom ^k ^časovej  ^tiesni ^nebol ^predmetom ^medzirezortného ^pripomienkového ^konania.